EkBass/fiwiki-20250220-pages-articles huggingface dataset:
Liettuan vapaaehtoisjoukot

Liettuan vapaaehtoisjoukot () on yksi Liettuan puolustusvoimien viidestä puolustushaarasta. KASP jakautuu komppanioihin ja prikaateihin. Erona muihin Liettuan armeijan sotilaisiin on, että vapaaehtoisjoukkojen sotilaat toimivat vapaaehtoisesti ilman palkkaa. ==Historia== Vuonna 1991 Liettuan irtautuessa Neuvostoliitosta, alettiin itsenäiseksi julistautuneelle maalle värvätä vapaaehtoisia sotilaita. 11. tammikuuta samana vuonna vapaaehtoiset ja mielenosoittajat suojelivat Liettuan korkeimman neuvoston päärakennusta (nykyinen Seimas), Vilnan televisiotornia ja muita tärkeitä kohteita puna- armeijalta. Neuvostoliiton vallankaappausyrityksen aikana eräs vapaaehtoinen sotilas sai surmansa puolustaessaan korkeimman neuvoston päärakennusta. Vapaaehtoiset ovat tukeneet Liettuan viranomaisia järjestyksen ylläpidossa ja onnettomuustilanteissa. Muun muassa kesällä 1992 vapaaehtoisjoukkojen jäsenet sammuttivat metsäpaloja ja vuonna 1993 auttoivat poliisia pitämään järjestystä yllä paavi Johannes Paavali II:n vierailun aikana. Vuodesta 1994 lähtien vapaaehtoisjoukkojen sotilaita on osallistunut rauhanturvaoperaatioihin. Vuonna 1998 vapaaehtoisjoukoista tuli virallisesti yksi Liettuan puolustusvoimien puolustushaaroista. ==Tehtävät== Rauhan aikana KASP antaa vapaaehtoisille sotilaskoulutusta ja valvoo sotilaallisesti tärkeitä kohteita. Vapaaehtoisjoukkojen sotilaat työskentelevät tiiviisti ammattisotilaiden ja muiden viranomaisten kanssa. ==Lähteet== *Liettuan puolustusvoimat == Aiheesta muualla == Vapaaehtoisjoukot
Rengas

Rengas voi tarkoittaa seuraavia: * annulus, geometrinen käsite * mikä tahansa ympyrän muotoinen kuvio tai kappale, jossa on keskellä ympyrän muotoinen aukko, esim. tiivisterengas * rengas, ajoneuvon pyörän kuminen osa * rengas, eräitä planeettoja ja muitakin taivaankappaleita, erityisesti Saturnusta ympäröivä muodostuma * 22 asteen rengas ja 46 asteen rengas, haloilmiöitä * rengas, eräs algebrallinen struktuuri * renkaat, yksi telinevoimistelun telineistä * puuttuva rengas, evoluutioon liittyvä käsite.
La sortie des usines Lumière

La sortie des usines Lumière (Työläiset lähtevät Lumièren tehtaasta) oli ensimmäinen yleisölle esitetty elokuva. Se esitettiin 22. maaliskuuta 1895 Pariisissa Grand Caféssa. Elokuvan tekijät ovat Lumiéren veljekset Auguste ja Louis. Se oli ensimmäinen kinematografilla kuvattu ja esitetty filminpätkä. Tehdas oli veljesten isän tehdas, jossa valmistettiin kemikaaleja ja valokuvauslevyjä. Rakennuksessa on nykyisin elokuvateatteri.Pihla Hintikka, Ihanan kliseinen Lyon. Helsingin Sanomat 23.3.2012 sivu D 1. Lumièren veljekset järjestivät 28. joulukuuta 1895 Pariisin Salon indien du Grand Caféssa maailman ensimmäisen maksullisen elokuvanäytöksen. Historialliseen näytäntöön oli kutsuttu Pariisin kulttuuriväkeä. Liput maksoivat yhden frangin. Mukana oli myös tuleva elokuvaohjaaja Georges Méliès joka elokuvanäytöksen jälkeen yritti ostaa projektorin Lumièren veljeksiltä. Elokuvasta on kolme versiota, jotka poikkeavat hiukan toisistaan.Lecinedarkelios (nähtävissä eri versiot), viitattu 24.3.2012 Tiedosto:La Sortie de l'Usine Lumière à Lyon I 1895.webm|1. versio, maaliskuu 1895 Tiedosto:La Sortie de l'usine Lumière à Lyon, II.webm|2. versio, maaliskuu 1896 Tiedosto:La Sortie de l'usine Lumière à Lyon, III.webm|3. versio, elokuu 1896 Tiedosto:Sortie d’usine, IV.jpg|4. versio, Rue St. Mauricen uloskäynti, helmikuu 1897 ==Lähteet== Luokka:Vuoden 1895 ranskalaiset elokuvat Luokka:Ranskalaiset mustavalkoelokuvat Luokka:Ranskalaiset mykkäelokuvat
The Art of War (EP)

__NOTOC__ The Art of The War on Vaderin viides EP-levy, joka julkaistiin 14. marraskuuta 2005. Levyn raidat 1 ja 4 ovat introja, jotka on säveltänyt Vesania-yhtyeen Siegmar. Albumi on omistettu yhtyeen entiselle rumpalille, Krzysztof Raczkowskille, joka kuoli noin kolme kuukautta ennen levyn julkaisua. == Kappaleet == # # # # # # # # == Kokoonpano == * Peter – kitara, laulu * Mauser – soolokitara * Novy − bassokitara * Daray − rummut == Arvostelut == * AllMusic: * Imperiumi: 9/10 == Lähteet == ==Aiheesta muualla== * * Luokka:Vuoden 2005 EP:t Luokka:Vaderin albumit
Vesiosuuskunta

Vesiosuuskunta on haja-asutusalueella alueen asukkaiden omistama ja hallinnoima osuuskuntamuotoinen vesihuoltolaitos. Vesiosuuskuntien syntyyn on Suomessa johtanut tarve saada talousvettä ja tehostaa jätevesien käsittelyä alueilla, joilla kuntien voimavarat eivät ole riittäneet vesi- ja viemäriverkoston laajentamiseen. Vesiosuuskuntia on Suomessa noin 1500. Suurin osa niistä on perustettu kaupunkien läheiselle maaseudulle. Suomen ensimmäinen vesiosuuskunta rekisteröitiin Tampereen Pispalaan vuonna 1907. Vesiosuuskuntien kautta myydään Suomessa noin 10 % talousvedestä. Vesiosuuskunta on yhdyskunnan vesihuollosta huolehtiva vesihuoltolaitos, kun siinä on liittyneenä 50 asukasta tai sen vuorokaudessa kuluttama vesimäärä tai tuottama jätevesimäärä on vähintään 10 m3. Tätä pienemmät vesiosuuskunnat eivät ole lain tarkoittamia vesihuoltolaitoksia. Vesiosuuskunnan omistavat ja sitä hallitsevat vesiosuuskunnan jäsenet. Vesiosuuskuntatoiminta on jäsenille peruspalveluja tuottavaa toimintaa, jota säätelevät useat lait ja asetukset. Vesilaitoksen asianmukainen hoito vaatii usein ammattimaisuutta, ja vesiosuuskunta harjoittaakin usein liiketaloudellista toimintaa. Vesiosuuskunnan hallituksella ja toimihenkilöillä on vastuu verkoston rakentamisesta, laatuvaatimukset täyttävän talousveden toimittamisesta, asianmukaisesta jätevesien johtamisesta ja käsittelystä sekä laitoksen taloudellisesta toiminnasta. == Liittymispakko == Vesiosuuskunnat poikkeavat muista osuuskunnista siten, että vesiosuuskuntaan liittyminen voi olla pakollista. Tämä tarkoittaa velvollisuutta ostaa jäteveden käsittely vesiosuuskunnalta. Osuustoiminnan keskeisiin yleisiin periaatteisiin kuitenkin kuuluu, että osuuskunnan jäsenyys on vapaaehtoinen. Vesiosuuskuntia onkin kritisoitu pakkoliittymisistä. Asiasta on käyty myös oikeutta. Riidat on oikeudenkäynneissä useimmiten tuomittu osuuskuntien ja kuntien hyväksi pakkoliittymisestä valittaneita asukkaita vastaan. ==Katso myös== * Vesihuoltoalue ==Lähteet== * ===Viitteet=== Luokka:Vesihuolto Suomessa Luokka:Osuustoiminta
Markku Laukkanen (penkkipunnertaja)

Markku Laukkanen on suomalainen voimanostaja, joka saavutti 2009 pronssia penkkipunnerruksen nuorten MM-kilpailuissa Tšekissä.Tul Savo Hän voitti myös SM-kisat vuosina 2009, 2010 ja 2011. Nuorempana hän harrasti hiihtoa ja voitti siinäkin mitaleita paikalliskisoissa. ==Lähteet== Luokka:Suomalaiset voimanostajat Luokka:Syntymävuosi puuttuu Luokka:Elävät henkilöt
Jyväskylän palvelualan opisto

thumb|Jyväskylän palvelualan opisto Jyväskylän palvelualan opisto on Jyväskylän Talouskouluyhdistys ry:n omistama yksityinen toisen asteen ammatillinen oppilaitos Jyväskylän Kypärämäessä osoitteessa Salokatu 20. Oppilaitoksen historia alkaa jo 1920-luvulta, jolloin käynnistettiin talouskouluopetus vastaamaan sen ajan nuorison tarpeita. Sama tausta-ajattelu toimii edelleen 2000-luvulla. Edelleen tavoitteena on antaa opiskelijoille valmiuksia osaamiseen. Jyväskylän palvelualan opisto on yhteisöllinen oppimisympäristö, jossa palvelualan ammatillista osaamista hankitaan joustavasti ja yksilöllisesti. Edistämme kestävää ammatillista osaamista työelämän tarpeisiin. Opiskelijoiden innostaminen ja tukeminen jatkuvassa oppimisessa, osaajiksi kasvussa sekä yhteiskunnan jäseninä eteenpäin ohjaavat Jypaon toimintaa. ==Koulutustarjonta== Oppilaitoksella on 118 opiskelijapaikkaa. Koulutustarjontaan kuuluu tutkintoon johtava ammatillinen peruskoulutus ravintola- ja catering-alalla sekä puhtaus- ja kiinteistöpalvelualalla. Ammatillinen perustutkintokoulutus on laajuudeltaan 180 osp ja perustutkinnon voi suorittaa Ravintola- ja catering- alalle kokin koulutusohjelmassa tai Puhtaus- ja kiinteistöpalvelualan perustutkinnossa kodinhuoltajaksi tai toimitilahuoltajaksi. Haku oppilaitokseen tapahtuu jatkuvan haun kautta sekä yhteishaulla. ==Aiheesta muualla== *Jyväskylän palvelualan opiston kotisivut Luokka:Jyväskylän oppilaitokset Luokka:Suomen ammattioppilaitokset Luokka:Kypärämäki
Valmis (Johanna Iivanainen & 1N -yhtyeen albumi)

Valmis on Johanna Iivanaisen ja 1N-yhtyeen albumi, jonka Texicalli Records julkaisi 31. maaliskuuta 2010. Musiikki on akustista pop-musiikkia. Albumi julkaistiin digitaalisesti 16. huhtikuuta 2010. == Kappaleet == # # # # # # # # # # == Kokoonpano == * Johanna Iivanainen – laulu * Pekka Rautio – kitara * Janne Antikainen – bassokitara * Santtu Vihunen – rummut * Matti Paatelma – kosketinsoitin == Arvostelut == * Soundi: Soundi: Levyarvio == Lähteet == == Aiheesta muualla == * MTV3 Download * Valmis discogs.com -sivustolla Luokka:Vuoden 2010 albumit Luokka:Suomalaiset popalbumit
Felipe Mattioni

Felipe Mattioni Rohde (s. 15. lokakuuta 1988 Ijuí, Brasilia) on brasilialainen jalkapalloilija. Hän on pelipaikaltaan oikea laitapuolustaja. Hän on kotimaansa lisäksi pelannut Italiassa, Espanjassa ja Englannissa. Hän pelasi Espanjan Primera Divisiónissa 33 ottelua, joissa hän teki yhden maalin, ja Italian Serie A:ssa yhden ottelun. == Ura == Mattioni aloitti pelaajauransa vuonna 2004 Grêmiosta, jonka edustusjoukkueeseen hän nousi kolme vuotta myöhemmin. Ensiesiintymisensä maan pääsarjassa hän teki kaudella 2008 kotiottelussa Náuticoa vastaan. 15\. tammikuuta 2009 hän siirtyi loppukauden kestävällä lainasopimuksella Milaniin. Siirto sisälsi mahdollisen osto-option lainasopimuksen päätyttyä. Hän teki ensiesiintymisensä joukkueessa epävirallisessa ystävyysottelussa Rangersia vastaan.Welcome Felipe! AC Milan. Viitattu 3.5.2010. Lainan aikana Mattioni kärsi jalkavaivoista, eikä Milan lopulta päättänyt käyttää osto-optiotansa hänestä. Ainoan ottelunsa Serie A:ssa hän pelasi 3. toukokuuta 2009. 26\. elokuuta 2009 Mattioni siirtyi Mallorcaan kauden mittavalla lainasopimuksella, jonka jälkeen saarelaisjoukkueella on mahdollisuus ostaa pelaajanoikeudet alustavasti noin 2 miljoonalla eurolla.Mattioni: “Soy muy feliz por jugar en el Real Mallorca” RCD Mallorca. Viitattu 3.5.2010. Heinäkuussa 2010 hän teki viisivuotisen sopimuksen barcelonalaisseura Espanyolin kanssa.El Espanyol ficha a Mattioni en una operación relámpago Marca. Viitattu 29.7.2010. == Lähteet == == Aiheesta muualla == * Felipe Mattionin esittely Espanyolin kotisivustolla Luokka:Brasilialaiset jalkapalloilijat Luokka:Vuonna 1988 syntyneet Luokka:Elävät henkilöt
1N

1N (lausutaan joko 'yksin' tai 'yks än') on suomalainen yhtye, joka perustettiin Helsingissä syksyllä 1998. Yhtyeen keulakuva on Johanna Iivanainen. Suomalainen levy-yhtiö Texicalli Records on julkaissut 1N:ltä neljä albumia vuosina 2003, 2006, 2008 ja 2010. Vuonna 2012 julkaistiin yhtyeen suurimmat hitit ja yhden aikaisemmin julkaisemattoman kappaleen sisältävä kokoelmalevy 1998–2012. 1N:n alkuperäiseen kokoonpanoon kuuluivat Pekka Rautio, Sampo Haapaniemi ja Johanna Iivanainen sekä Niko Kokko. Jukka Heikkinen tuli mukaan vuotta myöhemmin. 1N:n tyyli on muuttunut elektronisesta musiikista kohti akustisempaa ilmaisua. 1N:n albumi Outoja maita nousi parhaimmillaan Suomen virallisen listan 21. sijalle. Helsingin Sanomat valitsi sen vuoden parhaiden levyjen listalleen. ==1N-yhtyeen jäsenet== *Johanna Iivanainen – laulu * Pekka Rautio – kitara * Matti Paatelma – koskettimet * Santtu Vihunen – rummut * Janne Antikainen – basso ==Diskografia== === Albumit === * Retki (CD 2003, Texicalli Records) * Tällä tavalla (CD, 2006) * Outoja maita (CD, 2008) * Valmis (CD 2010, Johanna Iivanainen & IN) === Singlet === * "Ameeba" CDS 2003 (Texicalli Records) * "Tänään" CDS 2003 (Texicalli Records) * "Niin kuin muut" CDS 2006 == Lähteet == ==Aiheesta muualla== * Yhtyeen MySpace-sivut Luokka:Suomalaiset popyhtyeet
Suuri tonttukirja

Suuri tonttukirja (Leven en werken van de kabouter) on Wil Huygenin kirjoittama ja Rien Poortvlietin kuvittama viihteellinen kirja, joka kertoo tonttujen kuvitellusta arkielämästä ja opettaa kunnioittamaan luontoa. Kirjan on suomentanut Panu Pekkanen. Kirjan pohjalta on tehty myös televisiosarja Tontut, johon sisältyy kaksi tuotantokautta ja jonka jaksot leikattiin myöhemmin myös kolmeksi elokuvaksi. ==Lähteet== *Wsoy.fi Luokka:Alankomaalaiset kirjat Luokka:Lastenkirjat Luokka:Tonttukirjat Luokka:Vuoden 1976 kirjat
CR Belouizdad

Chabab Riadhi de Belouizdad (arab: الشّباب الرّياضيّ لبلوزداد) on algerialainen jalkapalloseura, joka perustettiin vuonna 1962. Sen kotistadionina toimii Stade du 20-Août-1955, joka sijaitsee Mohamed Belouizdad, Algerin lähellä. Joukkue on voittanut kuusi kertaa Algerian mestaruuden, joista viimeisin on vuodelta 2001. ==Saavutukset== ===Kansalliset=== * Algerian mestaruus (9): 1965, 1966, 1970, 1971, 2000, 2001, 2020, 2021, 2022 * Algerian cup (8): 1966, 1969, 1970, 1978, 1995, 2009, 2017, 2019 * Algerian Supercup: 1995 * Algerian liigacup: 2000 ===Kansainväliset=== * Maghreb mestarien cup (3): 1970, 1971, 1972 ==Entisiä pelaajia== 1970-luku * Mustapha Dahleb (1971–1973) * Djamel Menad (1976–1981) 2000-luku * Abdelkader Laïfaoui (2005–2007) * Hamza Aït Ouamar (2005–2008) * Kheireddine Zarabi (2006–2007) ==Entisiä valmentajia== * Abdelhak Ben Chikha (1998–2000) ==Aiheesta muualla== * chabab-belouizdad.org * crbelouizdad Luokka:Algerialaiset jalkapalloseurat
Miguel Oviedo

Miguel Ángel Oviedo (s. 12. lokakuuta 1950 Córdoba) on uransa päättänyt argentiinalainen jalkapalloilija. Keskikenttäpelaaja Oviedo valittiin Argentiinan ryhmään, joka voitti maailmanmestaruuden 1978.rsssf: Argentina squad 1978 World Cup == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1950 syntyneet Luokka:Elävät henkilöt
Morgan Depotin räjähdys

Morgan Depotin räjähdys oli 4. lokakuuta 1918 tapahtunut räjähdysonnettomuus T.A. Gillespie Companyn ammustehtaassa Sayrevillessä New Jerseyssä. Ensimmäinen räjähdys aiheutti tulipalon, jonka aiheuttamat muut räjähdykset jatkuivat kolme päivää. Ammustehdas, joka oli tuohon aikaan yksi maailman suurimmista, ja 300 muuta rakennusta tuhoutui. Onnettomuuden syyksi on arveltu vahinkoa, yhtiön laiminlyöntiä tai saksalaisten sabotaasia. Kaksitoista Yhdysvaltain rannikkovartioston sotilasta palkittiin Navy Cross -mitalilla urhoollisuudesta pelastustöissä. He olivat siirtäneet turvaan TNT:llä lastatun junan, joka oli vaarassa syttyä tuleen. Vuoteen 1997 mennessä United States Army Corps of Engineers oli löytänyt alueelta yli 5 000 ammuksen osaa. ==Lähteet== ==Aiheesta muualla== *U.S. Coast Guard Awards - Navy Cross * http://sub.gmnews.com/news/2008-10-16/front_page/004.html Luokka:Vuoden 1918 onnettomuudet Luokka:Onnettomuudet New Jerseyssä Luokka:Räjähdysonnettomuudet Yhdysvalloissa
Old Reino

Old Reino on porilainen, vuonna 1988 perustettu rock-yhtye. == Julkaisut == === EP:t === * === Studioalbumit === * * (uudelleenjulkaisu, bonusraitoja ym.) ==Jäsenet== ===Viimeisin kokoonpano (2008)=== * Kai Kristian Palomäki – laulu, kitara * Rauno Jalonen – basso * Mikko Kautto – rummut ===Entiset=== * Juha- Tapio Rekko – rummut * Mika Juhani Kuusisalmi – basso, laulu * Kalevi Poretie – kosketinsoittimet * Aki Peltonen * Muntsi Peltonen Luokka:Suomalaiset rockyhtyeet
Elitna Liga

Elitna Liga on Slovenian salibandyn korkein sarjataso. == Joukkueet 2009-2010 == * FBC Itak Sport Borovnica * FBC Žiri * FBK Galaks Marmor * FBK Insport * Polycom Brlog * ŠD Zelenci == Aiheesta muualla == * Slovenian salibandyliitto Luokka:Salibandysarjat Luokka:Slovenian salibandy
Salibandyjoukkueita Yhdistyneessä kuningaskunnassa

== Joukkueet 2014–2015 == === South East League === * London Vikings * London Great White Sharks * Hastings Predators * Bristol FUC * Southern Vipers * Bath Blaze * London Hammerhead Sharks === Midlands Division 1 === * Hereford Gauja * United Cities of the Midlands * Peterborough Falcons * Wigan Devils * Cambridge * Oxford University === Midlands Division 2 === * Manchester Salibandits * Wakefield Wolves * Rhinos * Nottingham * Mk Phamtoms * Warwick 1 * Warwick 2 === Scotland === * Aberdeen Oilers * Aberdeen University * Kingdom Revolution * West Coast * Edinburgh Eagles * Dundee Northern Lights * Fife * Hawick Hawks == Lähteet == * Ison-Britannian salibandyliitto Luokka:Yhdistyneen kuningaskunnan urheilu Luokka:Salibandysarjat
Toleranssi (lääkeaineoppi)

Toleranssi tarkoittaa jonkin lääkkeen tai päihteen runsaan käytön jälkeen siihen muodostuvaa sietokykyä, joka kasvaa sen mukaan, miten usein ja miten paljon ainetta käytetään. Toleranssi liittyy riippuvuuteen, sillä riippuvuuteen liittyy voimakasta halua käyttää tiettyä ainetta, kasvavaa aineen sietokykyä ja vieroitusoireita. Jos kehossa on jatkuvasti lääkettä, se voi estää välittäjäaineiden vapautumisen synapseista. Lääkkeet voivat myös vähentää reseptorien lukumäärää. Tällöin ainetta pitää käyttää enemmän alkuperäisen vaikutuksen aikaansaamiseksi. Jos lopettaa lääkkeen käytön yllättäen eikä keho saa ainetta johon se on tottunut, hermosolut eivät heti palaa normaalitilaan. Hermosoluissa on liian vähän reseptoreita, välittäjäaineita ei vapaudu tarpeeksi tai MAO-entsyymit eivät pysty hajottamaan tarpeeksi välittäjäaineita, vaan välittäjäaineet jäävät synapsirakoon. ==Lääketoleranssi== Tunnettu lääke, jonka toleranssi saattaa yksilöllisesti kasvaa lääkettä jatkuvasti käytettäessä, on sepelvaltimotaudin hoitoon käytettävä glyseryylinitraatti. Toleranssi on eri asia kuin riippuvuus, joka samalla aineella tunnetaan esimerkiksi dynamiittiteollisuudesta, jossa glyseryylinitraatille altistuvat työntekijät saavat päänsärkyä ja muita vieroitusoireita. ==Alkoholitoleranssi== Alkoholin humalluttava vaikutus vähenee, kun alkoholia käytetään toistuvasti. Elimistön sopeutumista alkoholiin tapahtuu jo yhden humaltumiskerran kuluessa. Toleranssi kuitenkin lisääntyy, jos alkoholin käyttöä vähennetään. Eräs elimistön keino sopeutua alkoholin vaikutuksiin on aineenvaihdunnallinen toleranssi, jossa elimistö pyrkii tehostamaan alkoholin palamista. Aineenvaihdunnallinen toleranssi kehittyy silloin, jos alkoholia käytetään pitkään ja runsaasti. Hermostollinen toleranssi taas tarkoittaa, että hermosto yrittää toimia normaalisti elimistön alkoholista huolimatta, joten alkoholi humalluttaa vähemmän. Hermostollinen toleranssi kehittyy jo yksittäisten, toistuvien nauttimiskertojen myötä. Myös ympäristö, jossa alkoholia nautitaan, voi vaikuttaa sietokyvyn kehittymiseen. Ihminen yhdistää alitajuisesti humaltumisen johonkin ympäristöön, jolloin hermosto osaa kumota alkoholin vaikutuksia vain samoissa olosuhteissa. ==Katso myös== *Rebound-ilmiö *Farmakogenetiikka ==Lähteet== Luokka:Lääkeaineoppi
Zoë Bell

Zoë Bell (s. 17. marraskuuta 1978 Waiheke Island) on uusiseelantilainen näyttelijä ja stunt-esiintyjä. Hänet tunnetaan ehkä parhaiten roolistaan omana itsenään Quentin Tarantinon elokuvassa Death Proof. Lisäksi hän on esiintynyt muun muassa Kill Bill -elokuvissa sijaisrooleissa. Zoën äiti Tish oli sairaanhoitaja ja isä Andrew lääkäri. == Aiheesta muualla == * Luokka:Uusiseelantilaiset näyttelijät Luokka:Sijaisnäyttelijät Luokka:Vuonna 1978 syntyneet Luokka:Elävät henkilöt
Intermediaalisuus

Intermediaalisuudella tarkoitetaan kahden tai useamman median välistä vuorovaikutussuhdetta. Intermediaalisuutta voi tapahtua sekä mediaesitysten että niiden tuotannon tasolla. Mediat haluavat näkyä toisissa medioissa ja käyttävät siksi toisiaan lähteinä. Televisio- ja erityisesti tosi-tv-ohjelmat ovat osoittautuneet tärkeiksi intermediaalisen viittauksen kohteiksi. Esimerkkinä tästä voidaan nähdä Big Brother -formaatti, jota on seurannut ympäri maailmaa valtaisa mediajulkisuus. Suomessa ohjelman alkamista kommentoitiin runsaasti sanoma- ja aikakauslehdissä. Ohjelman käynnistyminen, talon tapahtumat ja kilpailuelementti tarjosivat paljon uutisaiheita medioille. Formaatti tarjosi myös julkkismateriaalia ja skandaaleja iltapäivälehdille, mutta myös aihetta kriittisille mielipiteille tv-ohjelmien kehityksestä vakavammissa sanomalehdissä. ==Lähteet== * Hannu Nieminen ja Mervi Pantti: Media markkinoilla. Uudistettu painos 2009. Luokka:Media
Eeva Jokinen

Eeva Liisa Jokinen (s. 5. syyskuuta 1959 Kitee) on suomalainen yhteiskuntatieteilijä, joka työskentelee yhteiskuntapolitiikan professorina Itä-Suomen yliopistossa. Hän on tuonut esille esimerkiksi soteuudistuksen valmistelun puutteita hoitoalojen sukupuolisen ja ammatillisen edustuksen näkökulmasta. Jokinen tuli ylioppiaaksi Kiteen lukiosta (1978). Hän valmistui Jyväskylän yliopistosta yhteiskuntatieteiden kandidaatiksi (1983), lisensiaatiksi (1991) ja tohtoriksi (1996). Hänen väitöstutkimuksensa aiheena oli Väsynyt äiti : Äitiyden omaelämäkerrallisia esityksiä. Hänet on sittemmin valittu naistutkimuksen dosentiksi Jyväskylän yliopistoon ja sosiaalipolitiikan dosentiksi Helsingin yliopistoon. Jokinen toimi Jyväskylän yliopistossa yhteiskuntapolitiikan assistenttina tai yliassistentin sijaisena vuosina 1986-1998, josta ajanjaksosta osan Suomen Akatemian tutkimusassistenttina (1993-1996). Jyväskylän yliopiston naistutkimuksen professori hän oli vuosina 1998-2001 ja Suomen Akatemian akatemiatutkija vuodesta 2002. Joensuun yliopiston, nykyisen Itä-Suomen yliopiston yhteiskuntapolitiikan professoriksi Jokinen nimitettiin maaliskuusta 2007 alkaen. Osana tieteellistä työtään hän toisena päätoimittajana toimittaa Sosiaalipoliittisen yhdistyksen ja Sosiaalityön tutkimuksen seuran julkaiseman Janus-lehteä. == Teoksia == Jokinen on julkaissut teoksia muun muassa äitiydestä ja naiseudesta. * * * * * ==Lähteet== ==Aiheesta muualla== *Sosiaalipoliittisen yhdistyksen ja Sosiaalityön tutkimuksen seuran julkaisema Janus-lehti (journal.fi) *Heini Myller (3.9.2019) Yhteiskuntatieteiden laitoksen johtaja Eeva Jokinen nauttii tutkimisesta - "Siinä on jotakin samaa kuin sienestämisessä" (artikkelissa maksumuuri) (karjalainen.fi) * Itä-Suomen yliopiston asiantuntijoita koronavirustilanteessa (uef.fi) Luokka:Suomalaiset professorit Luokka:Suomalaiset yhteiskuntatieteilijät Luokka:Suomalaiset tietokirjailijat Luokka:Vuonna 1959 syntyneet Luokka:Elävät henkilöt Luokka:Itä-Suomen yliopiston professorit Luokka:Jyväskylän yliopiston professorit Luokka:Joensuun yliopiston professorit
Pesäpallon Ykkössarja 1986

Pesäpallon Ykkössarjan kausi 1986 oli kuudes ykkössarjakausi pesäpallossa. Kankaanpään Mailasta tuli ensimmäinen joukkue, joka voitti toisen kerran Ykkössarjan. Vimpelin Veto jäi vain pisteen päähän. Kankaanpää voitti myös Pesäpallon Suomen Cupin voittamalla Puurtilan loppuottelussa juoksuin 5-2. Puurtila joutui loppukaudesta urakoimaan, koska sen piti käydä uusintaottelu Järvenpään Paloa vastaan ykkössarjapaikkansa säilyttämiseksi. Seuraavana päivänä se Cupin välierässä pudotti Koskenkorvan 7-5. http://pkp.varkaus.fi/historia/vuodet_1981-1992/ ==Ykkössarja== === Runkosarja === Joukkue O V T H Juoksut Pts KM ViVe NJ HNU JyL KoU MPS ToU PKP JäP HT OuL Kankaanpään Maila 22 16 3 3 200-112 35 9-5 10-10 9-11 12-3 9-5 14-15 10-3 17-3 5-6 11-4 14-4 Vimpelin Veto 22 17 0 5 177-107 34 3-4 5-6 6-0 14-3 15-11 12-4 6-5 15-7 9-5 5-2 14-4 Nurmon Jymy 22 14 2 6 156-94 30 5-9 8-1 8-2 5-6 8-0 1-8 6-2 10-0 6-1 10-3 22-8 Hongikko 22 13 2 7 203-140 28 8-3 10-5 15-5 10-4 19-2 12-7 12-16 9-2 11-6 5-7 12-6 Jyväskylän Lohi 22 11 2 9 191-180 24 10-10 3-7 5-7 9-3 8-5 8-10 13-7 19-9 19-2 7-5 14-8 Koskenkorvan Urheilijat 22 10 1 11 154-162 21 7-9 6-7 1-7 12-6 5-8 2-1 11-3 15-6 9-1 4-12 5-2 Muhoksen Pallo-Salamat 22 9 3 10 158-166 21 6-10 3-8 2-12 5-5 10-13 10-10 15-3 7-3 24-5 12-4 5-5 Tohmajärven Urheilijat 22 9 2 11 140-146 20 2-3 3-7 0-5 4-4 16-8 6-8 5-2 3-3 4-2 8-5 4-6 Puurtilan Kisa-Pojat 22 7 1 14 163-200 15 3-12 4-5 3-1 4-19 8-9 9-16 22-3 4-6 14-2 6-3 26-13 Järvenpään Palo 22 7 1 14 96-178 15 1-8 1-9 4-4 2-14 5-4 1-2 2-6 2-6 7-4 12-6 12-7 Halsuan Toivo 22 5 2 15 121-171 12 6-6 2-9 3-2 9-10 7-7 2-9 4-6 10-24 4-8 4-6 10-3 Oulun Lippo 22 4 1 17 137-240 9 2-6 7-10 6-8 9-6 15-11 13-9 6-7 4-10 5-15 3-11 1-9 === Uusinta sarjapaikasta === Puurtilan Kisa-Pojat – Järvenpään Palo PKP Palo 9-2 Puurtilan Kisa-Pojat säilyi Ykkössarjassa. Kankaanpää ja Vimpeli nousivat SM-sarjaan. Nurmo karsintaan SM-sarjan 10. sijoittuneen kanssa. Suomensarjaan putosivat Järvenpää, Halsua ja Oulu. Tilalle nousivat Suomensarjan lohkovoittajat: Juvan Pallo, Loimaan Palloilijat ja Kempeleen Kiri. === SM-sarjakarsinta === Nurmon Jymy – Haminan Palloilijat 6\. syyskuuta Nurmo NJ HP 10-4 7\. syyskuuta Hamina HP NJ 1-0 14\. syyskuuta Nurmo NJ HP 7-6 Nurmon Jymy nousi mestaruussarjaan voitoin 2-1. ==Lähteet== * http://mrasilainen.com/sarjat/ottelut/M_1-sarja_1981-2008.xls ===Viitteet=== Miesten 1986 Luokka:Vuoden 1986 pesäpallo
Blake Bashoff

Blake Warren Bashoff (s. 30. toukokuuta 1981) on yhdysvaltalainen televisio- ja elokuvanäyttelijä, joka on muun muassa tunnettu roolistaan Moritz Stiefelinä näytelmässä Spring Awakening. Hän on myös esiintynyt useissa televisiosarjoissa vierailevana tähtenä mukaan lukien ABC:n Lostissa, jossa hän näyttelee Karl Martinia. == Elämä ja ura == Bashoff syntyi Philadelphiassa ja on juutalainen. Bashoff aloitti näyttelemisen 10-vuotiaana työskennellen pääosin mainoksissa ja laulaen ja tanssien näyttämöllä. Hän muutti Hollywoodiin valmistuttuaan yliopistosta vuonna 1999. ==Lähteet== == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1981 syntyneet Luokka:Elävät henkilöt
Grant Bowler

Grant Bowler (s. 18. heinäkuuta 1968) on näyttelijä, joka tunnetaan parhaiten monista televisiorooleistaan Australiassa ja Uudessa-Seelannissa. Bowler syntyi Uudessa-Seelannissa ja muutti Australiaan nuorella iällä. Hänen perheensä muutti ensin Sydneyyn, sitten Perthiin ja asettui lopulta asumaan Brisbaneen Bowlerin ollessa viisivuotias. Hän valmistui vuonna 1991. Luokka:Uusiseelantilaiset näyttelijät Luokka:Australialaiset näyttelijät Luokka:Vuonna 1968 syntyneet Luokka:Elävät henkilöt
Tatra Baghira

Tatra Baghira oli tšekkoslovakialaisen muotoilijan, Václav Králin 1970-luvulla rakentama ajoneuvo. Auton rakenteessa hyödynnettiin eri ajoneuvojen ja lentokoneiden osia. Rungon ja korin Král oli rakentanut apunaan joukko alan harrastajia. Ensimmäinen auto valmistui vuonna 1970. Nimi Baghira tuli Rudyard Kiplingin Viidakkokirjan Bagheera-pantterista. Baghira oli myös Králin lempinimi hänen ollessaan pikkupoikana partiolaisena. == Teknisiä tietoja == === Moottori === Autossa oli voimanlähteenä takaosaan pitkittäin sijoitettu Tatra T603:n ilmajäähdytteinen V8-moottori. Polttoaineensyötöstä vastasi neljä kaksikurkkuista Weber-kaasutinta. Transistoroitu sytytysjärjestelmä oli omavalmisteinen. Moottorin tehoksi oli saatu 135 hevosvoimaa. === Voimansiirto ja alusta === Voimansiirrossa oli rallikäyttöön tarkoitettu Škodan neliportainen vaihteisto, jossa tasauspyörästö oli osa samaa kokonaisuutta. Vetoakseleista voima kuitenkin välittyi kummallakin puolella ketjuvedon avulla takapyörille; ratkaisun ansiosta takapyörät oli voitu sijoittaa aivan auton takanurkkiin ja moottori sijaitsi hieman taka-akselilinjan etupuolella. Ketjujen avulla välityssuhdetta voitiin myös hieman kasvattaa; ketjuvedon välityssuhde oli 3:2. Taka-akselilla oli erillisjousitus, jossa oli kierrejouset ja teleskooppi-iskunvaimentimet. Jousituksessa oli käytetty Berliet-kuorma-auton osia. Kolmiomainen alatukivarsi oli nivelöity runkoon siten että joustoliikkeen akseli kulki poikittain autoon nähden. Myös Škodasta peräisin ollut etuakseli oli erillisjousitettu. Siinä oli kierrejouset, teleskooppi-iskunvaimentimet ja päällekkäiset kolmiotuet. Takapyörien vanteet oli rakennettu itse. Raideleveyttä oli kasvatettu suurella offsetillä. Renkaat olivat Barumin valmistamat ja ne oli tehty rata-ajoon sopiviksi leikkaamalla osa kuviosta pois. === Runkorakenne ja kori === Autossa oli putkirunko ja sen kori oli tehty pellistä ja lasikuidusta. Kojelaudassa oli mittarit käyntinopeutta, öljynpainetta ja öljynlämpöä varten. Mittarit ja turvavyö oli otettu MiG-hävittäjästä. == Lähteet == Baghira
Fisher Stevens

Fisher Stevens (s. 27. marraskuuta 1963 Chicago, Illinois) on yhdysvaltalainen näyttelijä, ohjaaja ja Oscar-voittanut tuottaja. Hänet kenties tunnetaan parhaiten roolistaan Chuck Fishmanina televisiosarjassa Aikavaras, Eugene Belfordin roolista elokuvassa Hakkerit, ja Ben Jabituya/Jahrvi roolista elokuvissa Short Circuit ja Short Circuit 2. Hän on myös esiintynyt useissa televisiosarjoissa kuten Frasier, Frendit, Kova laki sekä Lost. Vuonna 2009 hän esiintyi televisiosarjassa Numb3rs.http://www.imdb.com/name/nm0001770/ Stevens on myös ohjannut muutamia elokuvia, kuten Stand Up Guys (2012) ja Palmer (2021). == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
DeWitt Clinton

DeWitt Clinton (2. maaliskuuta 1769 New Yorkin provinssi – 11. tammikuuta 1828 Albany, New York) oli yhdysvaltalainen poliitikko ja juristi. Hän toimi muun muassa Yhdysvaltain senaatin jäsenenä (1802–1803), useaan kertaan New Yorkin kaupungin pormestarina ja New Yorkin osavaltion kuudentena kuvernöörinä. Kuvernöörin toimessa hänen saavutuksiinsa lasketaan Erien kanavan rakentamisen edistäminen. George Clinton Jr. oli DeWitt Clintonin veli ja James G. Clinton hänen velipuolensa. == Lähteet == Luokka:New Yorkin kuvernöörit Luokka:New Yorkin pormestarit Luokka:Yhdysvaltain osavaltioiden varakuvernöörit Luokka:Yhdysvaltain senaatin jäsenet Luokka:Vuonna 1769 syntyneet Luokka:Vuonna 1828 kuolleet
Marsha Thomason

Marsha Lisa Thomason (s. 19. tammikuuta 1976 Moston, Manchester, Englanti) on brittiläinen näyttelijä, joka tunnetaan Yhdysvalloissa rooleistaan televisiosarjoissa Las Vegas ja Lost. Marsha Thomason on nähty myös brittiläisessä televisiossa Sydän paikallaan, jota on esitetty Suomessa Ylen kanavilla. == Varhaisvaiheet == Thomason syntyi Manchesterissa. Hän kävi Blackleyn peruskoulua sekä Pohjois-Manchesterin tyttökoulua, minkä jälkeen opiskeli Oldham Sixth Form Collegessa. Thomason suoritti Manchester Metropolitan Universityssä humanististen tieteiden kandidaatin tutkinnon (Bachelor of Arts) englannin kielessä. Luokka:Brittiläiset näyttelijät Luokka:Vuonna 1976 syntyneet Luokka:Elävät henkilöt
Aslak Smaukka

Aslak Smaukka on Leevi Madetojan mieskuorolle, baritonisolistille ja sinfoniaorkesterille säveltämä teos. Sen eksoottinen teksti on peräisin Larin Kyöstin vuonna 1913 ja 1916 ilmestyneissä kokoelmissa olevasta samannimisestä, Lapin noidasta kertovasta runosta. Aslak Smaukasta tulikin ensimmäinen teos, jonka lunastamiseksi käytettiin Mieskuoro Laulu-Miesten uusien sävellysten tilaamista varten perustaman rahaston korkotuloja. Levottomista ajoista johtuen Laulu-Miehet kantaesitti vuonna 1917 valmistuneen teoksen vasta vuonna 1926. Aikalaiskriitikot kirjoittivat Smaukan musiikillisen kuvauksen rohkeudesta kiittäen sen värikkyyttä, voimakasta tunnelmaa ja lopun ”kaameaa vaikuttavuutta”. Helsingin Sanomien nimimerkki V. arveli Smaukan olevan ”parhainta mitä mieskuorolle saattaa ajatella, ehytmuotoinen alusta loppuun, ilman minkäänlaista herpaantumiskohtaa”. Sulho Ranta luonnehti ”paikoin melkein makaaberin shamaanirunon” sävelkieltä soinnullisesti säveltäjän rohkeimpiin teoksiin kuuluvaksi, mutta ehjäksi ja vaikuttavaksi. ”Nerollisessa voimassaan vaikuttavaksi” kuvasi Aslak Smaukkaa myös Uuno Klami. Erkki Salmenhaara kirjoittaa Madetoja-elämäkerrassaan: ”Aslak Smaukka edustaa iskevää kalevalatyyliä, joka tässä teoksessa on muuntunut aiheesta johtuen hieman eksoottisemmaksi ja samalla pateettisemmaksi. Madetoja ei Smaukassaan ole pyrkinyt aiheen etnograafiseen värittämiseen alkuperäismusiikin aineksia, esimerkiksi joikusävelmiä käyttämällä. Ilmapiiri on luotu hienovaraisemmin keinoin.” == Lähteet == * * Luokka:Leevi Madetojan teokset
Anthony Azizi

Anthony Azizi (s. 29. toukokuuta 1973) on yhdysvaltalainen näyttelijä. Azizi tunnetaan pääosin televisiotyöstään. Hänellä on ollut rooleja televisiosarjassa 24 jossa hän esittää toisella kaudella terroristi Mamud Faheenia sekä neljännellä kaudella Rafiqueta. Hänellä oli myös säännöllinen rooli lyhytaikaisessa tv-sarjassa Threat Matrix. Hän myös vieraili muun muassa sarjoissa Criminal Minds – FBI-tutkijat, CSI: Miami, Gilmoren tytöt, Täydelliset naiset, Lost, Pako sekä Mentalist. Hän esitti myös pääosaa vuoden 2002 elokuvassa Phobic. Azizi on Bahá'í. Hän on naimisissa näyttelijättären Cymbeline Smithin kanssa. Heillä on kaksi lasta. ==Lähteet== Luokka:Yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt
Eurooppatie E551

E551 on eurooppatie, joka kulkee Tšekin tasavallassa České Budějovicesta Humpoleciin. Tieosuuden pituus on noin 110 kilometriä. ==Lähteet== ==Aiheesta muualla== *E551 (elbruz.org) 551 Luokka:Tšekin liikenne
Eduard Vääri

Eduard Vääri (26. kesäkuuta 1926 – 17. toukokuuta 2005) oli virolainen kielitieteiljä ja Tarton yliopiston suomalais-ugrilaisten kielten professori. ==Biografia== Eduard Vääri syntyi Tartumaan Valgutassa. Hän toimi viron kielen opettajana Tarton opettajainstituutissa vuoteen 1953, jolloin hän liittyi Tarton yliopiston opettajakuntaan. Kieltentutkimuksensa hän aloitti vuonna 1952. Vääri tutki muun muassa Valdain karjalaa, liiviä ja vatjaa. Hänen kandinaattityönsä aihe oli itämerensuomalaisten kielten sukulaisuussanasto. Myöhemmin hän keskittyi erityisesti liivin ja viron kielen tutkimiseen. Vääriä pidetäänkin Viron merkittävimpänä liivin ja liiviläisyyden asijantuntijana. Hän väitteli tohtoriksi vuonna 1975 väitöskirjallaan, joka koski liivin alkuperäisiä suffikseja. ==Palkintoja== *Ferdinand Johan Wiedemannin kielentutkimuspalkinto (2001) *Valkoisen tähden IV luokan ansiomerkki (2004) ==Kirjallisuus== * ==Lähteet== ==Aiheesta muualla== * Eduard Väärin muistokirjoitus Helsingin Sanomissa Luokka:Virolaiset kielitieteilijät Luokka:Tarton yliopiston professorit Luokka:Virolaiset professorit Luokka:Vuonna 1926 syntyneet Luokka:Vuonna 2005 kuolleet
Kohella oi Pluto

Kohella oi Pluto (tunnetaan myös nimellä Raptori) on rap-yhtye Raptorin vuonna 1990 julkaistu minialbumi. Albumi julkaistiin CD-levynä. == Kappaleet == # Raptori (2:35) # Jutka Ja Kunkka (3:28) # Tuhansien Sulojen Maa (Teramix) (5:08) # Jutka Ja Kunkka (O Meny Zobbaa Gorfaan) (1:38) # Oi Beibi (Syvähyvinkää Miks) (5:18) # Tuhansien Sulojen Maa (Intergalaktinen Transportaatio Mix) (2:36) == Aiheesta muualla == * Kohella oi Pluto (Äänitearkisto) Luokka:Vuoden 1990 EP:t Luokka:Raptorin albumit Luokka:Suomalaiset hip hop -EP:t
Kauniit häviäjät

Kauniit häviäjät () on Leonard Cohenin kirjoittama romaani, joka ilmestyi vuonna 1966. Romaani on kanadalaisen kirjoittajansa toinen, ja se sijoittuu aikaan ennen hänen uraansa laulaja-lauluntekijänä. Suomeksi romaani julkaistiin vuonna 2003 Helena Lohtajan kääntämänä. Romaanin minäkertoja on intiaanitutkija, jolla on intohimo 1600-luvulla eläneeseen katolisen kirkon autuaaksi julistamaan siunattuun mohawk-intiaaniin Kateri Tekakwithaan. Hänen omaa elämäänsä taas hallitsee kolmiodraama parhaan ystävänsä ja intiaanivaimonsa kesken. Teos on postmodernia proosaa ja tyyliltään hyvin vaativaa ja polveilevaa luettavaa. Luokka:Kanadalaiset romaanit Luokka:Postmodernistinen kirjallisuus Luokka:Vuoden 1966 kirjat
Fernando Varela

Fernando Varela Ramos (s. 1. syyskuuta 1979 Dos Hermanas, Espanja) on espanjalainen jalkapalloilija. Hän edustaa espanjalaista Valladolidia ja on pelipaikaltaan keskikenttäpelaaja, mutta kykenee tarvittaessa pelaamaan myös oikeana laitapuolustajana. == Ura == Varela on Sevillaisen Real Betisin kasvatti. Ensiesiitymisensä edustusjoukkueessa hän teki kaudella 1996–1997 1–1-tasapeliin päättyneessä ottelussa Valenciaa vastaan. Vietettyään kuusi kuukautta lainalla Segunda Divisiónissa pelanneessa Extremadurassa, seuraavalla kaudella 2001–2002 hän onnistui vakiinnuttamaan paikkansa pelaavassa kokoonpanossa. Otteluita kauden aikana kertyi yhteensä lopulta 25. Viiden kauden aikana Betisissä Varela onnistui maalinteossa vain kolmesti, mutta kyseiset maalit olivat näyttäviä muun muassa Barcelonaa vastaan, jossa hän lähti kuljettamaan palloa omalta kenttäpuoliskolta ja harhautti viisi vastustajaa, jonka jälkeen laukoi pallon vasemmalla jalallaan maalin yläkulmaan. Kaudella 2005–2006 hän laukoi upean volleyn paikallisvastustaja Sevillan verkkoon. Kaudeksi 2006–2007 Varela siirtyi Mallorcaan. Hänen alkunsa joukkueessa oli vaikea, ensimmäisien 11 ottelun aikana hän sai kaksi punaista korttia. Tämän jälkeen hänen otteensa kuitenkin paranivat ja kauden loppua kohti hän nousi joukkueen hyökkäyspelin avainpelaajaksi keskikentän oikealla laidalla. Kauden aikana Varela onnistui maalinteossa kolmesti, yksi maaleista syntyi kauden päätösottelussa mestaruudesta taistellutta Real Madridia vastaan. Mallorca siirtyi hänen maalillaan 1–0-johtoon, mutta lopulta kuitenkin Real Madrid nousi ottelussa 3–1-voittoon. Seuraavalla kaudella 2007–2008 hän onnistui 11. marraskuuta 2007 pelatussa ottelussa jälleen maalinteossa Real Madridia vastaan, tällä kertaa kahdesti. Ottelu päättyi lopulta madridilaisseuran 4–3-voittoon. == Aiheesta muualla == * Tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1979 syntyneet Luokka:Elävät henkilöt
Debi Gibson (kappale)

Debi Gibson on rap-yhtye Raptorin vuonna 1990 levyttämä musiikkikappale. Kappale julkaistiin yhtyeen debyyttialbumilla Moe! vuonna 1990. Sävellyksen kappaleeseen on tehnyt Izmo (Ismo Heikkilä) ja sanoituksen Jufo III (Juho Peltomaa). Kappaleesta julkaistiin remixversio ”Debi Gibson (Viiraa Pääzä Mix)” singlenä, kappaleiden ”Oi beibi 2” ja ”Hämyt” kanssa sekä Reel Artin vuonna 1992 julkaisemalla Supermix-kokoelmalevyllä. Vuonna 2000 kappaleesta julkaistiin remixversiot ”Debi Gibson (3000-mix)”, joka julkaistiin yhtyeen comeback-albumilla Ouu-raisakson! ja omana singlenä sekä "Debi Gibson (1984-versio)", joka julkaistiin Debi Gibson 3000-mix -singlelevyllä. Yhtye kertoo albuminsa Ouu-raisakson! kansipaperissa, että laulaja Deborah ”Debi” Gibson on kuullut kyseisen kappaleen, ja todennut sen olevan "kiva".Raptori: Ouu-Raisakson! -albumin kansipaperin sivu, jossa kerrotaan kappaleesta Debi Gibson (3000-mix) ==Kappaleen sanat== Kappale kertoo henkilöstä, joka näkee väritelevisiossa laulaja Deborah ”Debi” Gibsonin, johon hän ihastuu välittömästi. Tämän seurauksena hänen elämänrytminsä muuttuu, ja alkaa tulla epätoivoiseksi. Henkilöllä on myös seksuaalisia haluja Debiä kohtaan. == Kappaleet == ;A-puoli # ;B-puoli # * # == Lähteet == == Aiheesta muualla == * Discogs Luokka:Vuoden 1990 kappaleet Luokka:Raptorin kappaleet
Pump pump

Pump pump on Fredin ja ystävien (Titta Jokinen, Anneli Koivisto, Irma Tapio, Aimo Lehto ja Antti Hyvärinen) esittämä musiikkikappale vuodelta 1976. Kappale voitti Suomen euroviisukarsinnat 1976 ja edusti Suomea vuoden 1976 Eurovision laulukilpailussa, jossa se sai 44 pistettä ja päätyi 18 kilpailukappaleen joukossa 11. sijalle.About Fredi and The Friends, Eurovision.tv. Viitattu 7.6.2014. Esitys muistetaan muun muassa koreografiastaan, jossa esiintyjät tönivät ”pylly vasten pyllyä, pump pump” -hokeman jälkeen takamuksiaan yhteen toistensa kylkiä vasten. Koreografian on laatinut Aira Samulin. Euroviisututkija Mari Pajala sanoo ”Pump pump” -kappaleen usein nousevan esiin, kun Eurovision laulukilpailua tarkastellaan camp-hengessä, eli kun kiinnitetään huomiota kaikkeen Euroviisuihin sisältyvään keinotekoisuuteen, pinnallisuuteen ja yliampuvuuteen. Tällaisen asenteen valossa kappale näyttäytyy ”naiivina yrityksenä toteuttaa seksikäs ja vetävä tanssinumero, jonka sofistikoitunut myöhempi yleisö tunnistaa epäonnistuneeksi”. 1990–2000-luvuilla juuri 1970-luku on Pajalan mukaan muutenkin ollut camp- harrastajien suosiossa ”vuosikymmenenä, jonka tyyli unohti”. Toisaalta kappaletta ei omana aikanaankaan tarkoitettu otettavan vakavasti: Fredi suunnitteli sen tarkoituksella humoristiseksi ja camp-henkiseksi. Kun ”Pump pump” voitti Suomen karsinnoissa muut, taiteellisempina pidetyt esitykset, sitä moitittiin ”kaupallisuudesta”. Kappaleen esittäjä ja säveltäjä Fredi tunnettiin humoristina: hän oli osa 1970-luvulla televisiossa suosittua Kivikasvot-sketsi- ja huumorimusiikkiryhmää, jonka tunnetuin huumorikappale ”Tankeros Love” oli juuri edellisen vuoden 1975 suuri listahitti Suomessa. ==Lähteet== ==Aiheesta muualla== * Ylen Elävä Arkisto: Fredi ja ystävät: Pump- pump Luokka:Fredin kappaleet Luokka:Vuoden 1976 euroviisuedustuskappaleet Luokka:Suomen euroviisuedustuskappaleet Luokka:Vexi Salmen sanoittamat kappaleet
HK Slavija Sofia

HK Slavija Sofia ( tunnetaan myös nimellä White Wolves on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura on voittanut 17 kertaa Bulgarian mestaruuden, sekä sillä on 11 Bulgarian Cupin voittoa. Seura voitti Bulgarian mestaruuden viimeksi kaudella 2008-2009. == Aiheesta muualla == * Seuran viralliset kotisivut (bulgariaksi) Luokka:Bulgarialaiset jääkiekkoseurat Luokka:Sofian urheilu Luokka:Vuonna 1919 perustetut urheiluseurat
HK Levski Sofia

Levski Sofia ( on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura on voittanut 12 kertaa Bulgarian mestaruuden, sekä sillä on 17 Bulgarian Cupin voittoa. == Aiheesta muualla == Seuran viralliset kotisivut (bulgariaksi) Luokka:Bulgarialaiset jääkiekkoseurat Luokka:Sofian urheilu Luokka:Vuonna 1953 perustetut urheiluseurat
Ayoze Díaz

Ayoze Díaz Díaz (s. 25. toukokuuta 1982 La Laguna, Espanja) on espanjalainen jalkapalloilija, pelipaikaltaan vasen laitapuolustaja. Hän edustaa Deportivo La Coruñaa. == Ura == Ayoze on Tenerifen kasvatti. Ensiesiintymisensä edustusjoukkueessa hän teki kaudella 2002–2003. Seuraavaksi kaudeksi hän siirtyi maan pääsarjaan Primera Divisióniin nousseeseen Racing Santanderiin. Hän pelasi santanderilaisseurassa pääosin joko puolustajana tai keskikenttäpelaajana. Kauden 2006–2007 hän pelasi lainalla Ciudad Murciassa. Hyvin sujuneen kauden 2007–2008 päätteeksi Racing varmisti seuraavaksi kaudeksi paikkansa ensimmäistä kertaa historiassaan eurokentille. Ayoze nousi joukkueen avauskokoonpanoon syrjäyttäen veteraani Luis Fernándezin vaihtopenkille. Heinäkuussa 2008 Ayoze teki kolmivuotisen sopimuksen Mallorcan kanssa.El Mallorca fichó ayer a Ayoze por tres temporadas AS. Viitattu 4.5.2010. Hänet hankittiin korvaamaan Sevillaan siirtynyttä Fernando Navarroa. Hän aloitti ensimmäisen kautensa vaihtopenkiltä, mutta myöhemmin kauden edetessä nousi joukkueen avauskokoonpanoon samalla paikalla pelanneen Enrique Corralesin tilalle. == Lähteet == == Aiheesta muualla == * Esittely ja tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1982 syntyneet Luokka:Elävät henkilöt
Kirsi Pyrhönen

Kirsi Pyrhönen (s. 12. joulukuuta 1993 Espoo) on suomalainen malli. Pyrhönen on esiintynyt muun muassa toukokuun 2010 Italian Voguen kannessa. Aiemmin kansainvälisille catwalkeille noussut suomalaismalli Suvi Koponen pääsi Portugalin Voguen kanteen maaliskuussa 2008. Pyrhönen on yksi menestyneimmistä suomalaismalleista – iästään huolimatta. Pyrhönen on osallistunut Lontoon, Pariisin ja New Yorkin muotiviikoille. Helmikuussa 2010 hän avasi ja päätti Christopher Kanen 2010–11 syys-talvimalliston näytöksen sekä osallistui muun muassa Pringlen ja Ann-Sofie Backin näytöksiin. Hän on esiintynyt myös Pradan ja Givenchyn näytöksissä. Huhtikuussa 2010 Pyrhönen valittiin tunnetulla Models.com-mallisivustolla kevään kuumimpien tulokkaiden top-10:een. Pyrhöstä edustaa Suomessa Brand Model Management, Lontoossa Viva London, Pariisissa Viva Paris ja New Yorkissa DNA. ==Lähteet== ==Aiheesta muualla== *Pyrhönen Models.com-sivustolla *Pyrhönen Pradan 2010 syysmalliston kuvassa Luokka:Suomalaiset mallit Luokka:Vuonna 1993 syntyneet Luokka:Elävät henkilöt
Kari Hakli

Kari Jarmo Juhani Hakli (s. 3. toukokuuta 1940 Helsinki) on suomalainen valokuvaaja,Kuka kukin on 2003, s. 165–166. Helsinki 2002. ISBN 951-1-18086-X joka on työskennellyt muun muassa Uudessa Suomessa, museoissa ja teattereissa. Hän on pitänyt useita näyttelyitä ja julkaissut valokuvateoksia. Hakli opiskeli Helsingin yliopistossa estetiikkaa, taidehistoriaa ja arkeologiaa ja valmistui humanististen tieteiden kandidaatiksi vuonna 1966. Hän on työskennellyt Uudessa Suomessa, Suomen rakennustaiteen museossa, Helsingin kaupunginmuseossa, Kansallisteatterissa, Helsingin kaupunginteatterissa ja KansallisoopperassaUimonen, Anu: Valokuvaajalla on Onni matkassaan. Helsingin Sanomat 11.4.2010, s. C 6. sekä toiminut valokuvauksen opettajana Taideteollisessa korkeakoulussa vuodesta 1976.Facta 2001, osa 5, p. 431. WSOY 1982. Hakli aloitti lehtikuvaajana voitettuaan Uuden Suomen kilpailun mutta ei tuntenut työtä omakseen. Hän on kuvannut Kaupunginmuseon toimeksiannosta Helsinkiä 1960- ja 1970-luvulla, muun muassa purettavaksi määrättyjä taloja. Suomenlinnaa hän kuvasi ennen sen korjaustöitä 1980-luvulla. Hän on pitänyt kolme retrospektiivistä näyttelyä. Hakli on naimisissa. Hänen puolisonsa on togolaissyntyinen Martina Napo, jonka kanssa hänellä on poika, ja lisäksi hänellä on neljä muuta lasta. ==Teokset== * Aika, valokuvaajan Suomenlinna. Musta taide, Suomen valokuvajärjestöjen keskusliitto Finnfoto, 1998. * Esineellinen kulttuurihistoria Suomessa [Heijastuskuva]. Tekijät: Kari Hakli, Leena Hakli. Ammattikasvatushallitus, 1983. * Helsinki mielessäin. Maahenki Oy, Mustataide, 2016. ISBN 978-952-301-083-3 * Helsinki 1967–77. Kari Hakli, toimittajat Jari Harju, Riitta Pakarinen, 2008. * Helsinki, vaikutelmia. Kari Hakli, Gunnar Mattsson. Helsingin kaupunki, 1981 ISBN 951-771-269-3 * Kansanomaisia pukuja ja tekstiilejä [Heijastuskuva]. Tekijät: Kari Hakli, Leena Hakli. Ammattikasvatushallitus 1983. * Kansanomaisista huonekaluista ja asumisesta Suomessa [Heijastuskuva]. Tekijät: Kari Hakli, Leena Hakli. Ammattikasvatushallitus 1983. * Suomalaisten entistä elämää [Heijastuskuva]. Tekijät: Kari Hakli, Leena Hakli. Ammattikasvatushallitus 1983. == Lähteet == Luokka:Suomalaiset valokuvaajat Luokka:Vuonna 1940 syntyneet Luokka:Elävät henkilöt
Iditarod

Iditarod () on Alaskassa vuosittain järjestettävä koiravaljakkokilpailu. Ensimmäinen kilpailu ajettiin 1973. Kilpailumatka Willow’sta Nomeen on noin 1 100 mailia (1 770 km). Voitto on irronnut 16 koiran valjakolla alkuvuosina noin 15–20 päivän ajalla, 1990-luvulla noin 10 päivällä ja 2000-luvulla alle 10 päivällä. Ennätys on vuodelta 2014, jolloin Dallas Seavey saapui maaliin ajassa 8 päivää, 13 tuntia, 4 minuuttia ja 19 sekuntia. Kilpailu on saanut nimensä alaskalaiselta aavekaupungilta Iditarodilta, joka puolestaan on saanut sen Iditarodin kaivospiiriltä. Valjakkokoirilla oli merkittävä rooli historiallisessa kultaryntäyksessä. Urbaanin legendan mukaan kilpailu järjestetään vuonna 1925 tapahtuneen Nenana–Nome "Serum Runin" kunniaksi. Serum Runissa koiravaljakot toimittivat perille erämaahan henkiä pelastaneen rohdon kurkkumätäepidemiaan. Todellisuudessa Joe Redington Sr. perusti kilpailun 1970-luvun alussa saadakseen Iditarod Trailin luokitelluksi valtakunnallisesti merkittävien kulttuurihistoriallisten väylien joukkoon, sekä elvyttääkseen hiipuneen koiravaljakkokilpailuperinteen. Discovery Channel teki vuoden 2008 kilpailusta kuusiosaisen televisiosarjan nimeltä Iditarod. ==Lähteet== ==Aiheesta muualla== *Iditarod Trail Sled Race thumb|left|upright|Vuoden 2005 Iditarodin lähtöpaikka. Luokka:Koiraurheilu Luokka:Alaska